ანტონიუ ეგაშ მონიში

ანტონიუ კაეტანუ დე აბრეუ ფრეირე ეგაშ მონიში (პორტ. António Caetano de Abreu Freire Egas Moniz; დ. 29 გერგობათუთა, 1874, ავანკა, ეშტარეჟა, პორტუგალია — ღ. 13 ქირსეთუთა, 1955, ლისაბონი, პორტუგალია) — პორტუგალიარი ნევროლოგი, შინელი რე მუჭოთ ცერებრალური ანგიოგრაფიაშ დო ფსიქოქირურგიაშ ართ-ართი დუმარსხუაფალი. მენტალური პრობლემეფიშ კურნალობაშ მეთოდიშ ლობოტომიაშ დორსხუაფაშ დო გოვითარაფაშ გეშა გინოჩეს ნობელიშ პრემია ფიზიოლოგიაშ დო მედიცინაშ დარგის 1949 წანას. ანტონიუ ეგაშ მონიში რდჷ მაართა პორტუგალიარი, ნამუქჷთ მიპალუ ნობელიშ პრემია. გურაფულენდჷ მედიცინას კოიმბრაშ უნივერსიტეტის. გურაფაშ თებაშ უკულ მუშენდჷ დიო კოიმბრიშ უნივერსიტეტის დო უკულ ლისაბონიშ უნივერსიტეტის. 1911-1944 წანეფს რდჷ ლისაბონიშ უნივერსიტეტიშ ნევროლოგიაშ პროფესორი. ანტონიუ ეგაშ მონიში პოლიტიკას ხოლო ოკათუდჷ, 1900 წანაშე რდჷ პორტუგალიაშ პარლამენტიშ მაკათური, მაართა მოსოფელიშ ლჷმაშ ბორჯის რდჷ პორტუგალიაშ ელჩი ესპანეთის დო 1917 წანაშე რდჷ პორტუგალიაშ გალენი საქვარეფიშ მინისტრი. 1918 წანას მონაწილენდჷ პარიზიშ შვიდობაშ კონფერენციას ხოლო.

გიშნაგორა პუბლიკაციეფი

Alterações anátomo-patológicas na  difteria, კოიმბრა,  1900.
A vida sexual (fisiologia e patologia), კოიმბრა,  1901.
A neurologia na guerra, ლისაბონი,  1917.
Um ano de política, ლისაბონი,  1920.
Júlio Diniz e a sua obra, ლისაბონი, 1924.
O Padre Faria na história do hipnotismo, ლისაბონი, 1925.
Diagnostic des tumeurs cérébrales et épreuve de  l'encéphalographie artérielle,  პარიზი, 1931.
L'angiographie cérébrale, ses applications et  résultats en anatomic, physiologie et clinique, პარიზი, 1934.
Tentatives opératoires dans le traitement de certaines  psychoses, პარიზი, 1936.
La leucotomie préfrontale. Traitement chirurgical de  certaines psychoses, ტურინი, 1937.
Clinica dell'angiografia cerebrale, ტურინი, 1938.
Die cerebrale Arteriographie und Phlebographie, ბერლინი, 1940.
Ao lado da medicina, ლისაბონი,  1940.
Trombosis y otras obstrucciones de las carótidas, ბარსელონა,  1941.
História das cartas de jogar, ლისაბონი, 1942.
Como cheguei a realizar a leucotomia pré-frontal, ლისაბონი, 1948.
Die präfrontale Leukotomie,  Archiv für Psychiatrie und Nervenkrankheiten, 1949.

რესურსეფი ინტერნეტის
Egas Moniz House Museum in Avanca (in Portuguese)
World of Scientific Discovery on Antonio Egas Moniz
Neurosurgery for mental disorder: past and present
By L F Haas Neurological stamp Egas Moniz (1874–1955) www.jnnp.com 

კატეგორია:პორტუგალიარეფი
კატეგორია:პორტუგალიარი ნევროლოგეფი
კატეგორია:ნობელიშ პრემიაშ ლაურეატეფი
კატეგორია:პორტუგალიარი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ფიზიოლოგიაშ დო მედიცინაშ დარგის
კატეგორია:დუნაბადი 1874
კატეგორია:ნაღურა 1955